**KERETMEGÁLLAPODÁS MELLÉKLETEI**

***1. számú melléklet***

**Egyedi szerződés[[1]](#footnote-1)**

*(minta)*

amely létrejött egyrészről a

**Érintett Szervezet**

|  |  |
| --- | --- |
| **Érintett Szervezet neve:** |  |
| **Székhely:** |  |
| **Cégjegyzék szám:** |  |
| **Adószám:** |  |
| **Bankszámlaszám:** |  |
| **Képviseli:** |  |
| **Képviselő titulusa:** |  |

mint Megrendelő *(a továbbiakban: Megrendelő)[[2]](#footnote-2)*

másrészről a(z)

|  |  |
| --- | --- |
| **Cég neve:** |  |
| **Székhely:** |  |
| **Cégjegyzék szám:** |  |
| **Adószám:** |  |
| **Bankszámlaszám:** |  |
| **Képviseli:** |  |
| **Képviselő titulusa:** |  |
|  |  |

mint Szállító[[3]](#footnote-3) *(a továbbiakban: Szállító)* között *(a továbbiakban Megrendelő és Szállító külön-külön említve: Fél, együtt említve: Felek)* alulírott helyen és napon az alábbi feltételekkel.

1. **A szerződés létrejöttének előzménye:**

Felek rögzítik, hogy a Digitális Kormányzati Ügynökség Zártkörűen Működő Részvénytársaság, (a továbbiakban: Beszerző) által **EKR…….** szám alatt, a központosított közbeszerzés hatálya alá tartozó Érintett Szervezetek részére a közbeszerzésekről szóló 2015. évi CXLIII. törvény (a továbbiakban: Kbt.) és a Nemzeti Hírközlési és Informatikai Tanácsról, valamint a Digitális Kormányzati Ügynökség Zártkörűen Működő Részvénytársaság és a kormányzati informatikai beszerzések központosított közbeszerzési rendszeréről szóló 301/2018. (XII. 27.) Korm. rendelet alapján „\_\_\_\_\_\_\_\_\_\_\_\_\_\_***”***, \_\_\_ ajánlati rész: „\_\_\_\_\_\_\_\_\_\_\_” tárgyban lefolytatott keretmegállapodás megkötésére irányuló eljárás eredményeképpen a Beszerző és Szállító között keretmegállapodás jött létre (a továbbiakban: KM).

**1.1. A keretmegállapodásra vonatkozó adatok***:*

KM azonosítószáma:

KM aláírásának dátuma:

KM időbeli hatálya:

KM keretösszege:

Jelen szerződést a közbeszerzési eljárásban közös ajánlatot benyújtó ajánlattevők közösen teljesítik. A közös ajánlattevők egymás közti, illetve Megrendelő közti viszonyát a jelen szerződés és az együttműködési megállapodás tartalmazza. A jelen szerződést aláíró Szállító, a(z) \_\_\_\_\_\_\_\_\_\_\_ cégnév – meghatalmazás alapján –, a(z) összes közös ajánlattevő nevében írja alá. A jelen szerződést aláíró Szállító jogosult – meghatalmazás alapján – a(z) összes közös ajánlattevő nevében a számlát kiállítani.

Szállító kijelenti, hogy jelen szerződésből eredő kötelezettség teljesítéséért egyetemleges felelősséget vállalnak.

A Szerződésben meghatározott szállítást és számlakiállítást a(z) […] cégnév […] teljesíti.

Szállító, jelen szerződés aláírásával kinyilvánítja, hogy ismeri és a szerződés teljesítése során figyelembe veszi, elfogadja és betartja a jelen szerződés tárgyát, annak megvalósítását érintő valamennyi jogszabályt, az egyébként rá vonatkozó etikai normákat, valamint **a közbeszerzési dokumentumok részét képező műszaki leírásban** foglaltakat.

**2. A szerződés tárgya, mennyisége:**

Jelen szerződés *(a továbbiakban: Szerződés)* a KM alapján a Megrendelő – hivatkozott KM tárgyát képező termékekre/szolgáltatásokra vonatkozó beszerzési igénye megvalósítására, \_\_\_\_\_\_\_\_\_\_ eredményeként jött létre. A *„\_\_\_\_\_\_\_\_\_\_\_\_\_”* tárgyú eljárásban Megrendelő megrendeli, Szállító pedig elvállalja a **közbeszerzési dokumentumok részét és a Szerződés 2. számú mellékletét képező műszaki leírásban** meghatározott követelményeknek megfelelő termékek szállítását és kapcsolódó szolgáltatások teljesítését.

**3. A teljesítés helye, határideje, ütemezése[[4]](#footnote-4)**

**3.1. A teljesítés helye:**

A Megrendelő által megjelölt magyarországi cím:

**3.2. A teljesítés határideje, ütemezése:**

1. **Teljesítés[[5]](#footnote-5)(módja, feltételei):**

*A/ Árubeszerzés esetén**:*

4.1. Szállító köteles Megrendelő számára új, rendeltetésszerű használatra alkalmas, a jelen szerződés 1. számú mellékletében felsorolt termékeket szállítani.

4.2. Szállító a termék szállításával egyidejűleg köteles az arra vonatkozó, a rendeltetésszerű használathoz szükséges valamennyi okiratot, dokumentációt átadni, továbbá a rendeltetésszerű használathoz szükséges tájékoztatást, betanítást a Megrendelő által kijelölt személyek részére elvégezni. Szállító különösen az alábbi dokumentumokat köteles Megrendelőnek átadni:

* jótállás dokumentumai,
* a telepítő készlet és a magyar nyelvű műszaki dokumentáció.

4.3. Amennyiben a Szállítónak az Érintett Szervezet számára olyan komplett szoftver eszközt kell biztosítania, amely – akár letölthető módon – tartalmazza a telepítő készletet és a magyar vagy – amennyiben a magyar nyelvű dokumentáció nem áll rendelkezésre - angol nyelvű műszaki dokumentációt. A telepítőkészlet és a műszaki dokumentáció elektronikus formában is átadható.

*B/ Szolgáltatás megrendelés esetén:*

4.1. Szállító köteles Megrendelő által megjelölt teljesítési helyen és időben a jelen szerződés 1. számú mellékletében (árlista) meghatározott szolgáltatást teljesíteni. A Szállító által teljesítendő szolgáltatásokra vonatkozó **részletes feltételeket** jelen szerződés 2. számú melléklete (műszaki leírás) tartalmazza.

4.2. Szállító köteles a Megrendelő számára a közbeszerzési dokumentumokban, valamint az ajánlatában meghatározott követelményeknek megfelelő tartalmú és minőségű szolgáltatást teljesíteni. Szállító köteles a jelen szerződés 1. számú mellékletében foglaltak szerint szolgáltatás rendeltetésszerű használatához szükséges valamennyi információt, tájékoztatót, dokumentációt, útmutatót, okiratot átadni, továbbá a rendeltetésszerű használathoz szükséges tájékoztatást Megrendelő által kijelölt személyek részére megadni. Az átadás-átvételi dokumentumon fel kell tüntetni szolgáltatás azonosítását szolgáló adatokat (például: megnevezés, cikkszám, stb.)

4.3. Szállítónak teljesítés időtartama alatt megfelelő létszámú és képzettségű személyi állománnyal kell rendelkeznie, amely biztosítja szerződéses kötelezettségeinek folyamatos, ütemezett, magas szakmai színvonalú és egyenletes minőségű teljesítését. A szolgáltatás teljesítéséhez magyar nyelvtudás szükséges, amennyiben a Szállító szakembere nem rendelkezik magyar nyelvtudással, ebben az esetben a szaktolmács biztosítása a Szállító kötelezettsége és költsége.

###

4.4. Amennyiben a Szerződés teljesítése során Szállító számára bármikor olyan körülmény áll elő, amely akadályozza az időben történő teljesítést, úgy Szállítónak haladéktalanul írásban értesítenie kell Megrendelőt a késedelem tényéről, annak várható elhúzódásáról és okairól. A jelen pont szerinti értesítés megküldése nem zárja ki a Szerződés késedelmes teljesítésre, illetve szerződésszegésre vonatkozó rendelkezéseiben foglaltak alkalmazását.

4.5. Amennyiben olyan körülmény áll elő, amely akadályozza, vagy késlelteti Megrendelő megfelelő együttműködését a Szerződés teljesítése során, erről köteles Szállítót haladéktalanul értesíteni, jelezve az akadályt és annak okát, valamint várható időtartamát. Megrendelő késedelme Szállító egyidejű késedelmét kizárja.

4.6. Szállító jelen szerződésben meghatározott feladatai teljesítéséhez a KM és a Kbt. 138. § (3) bekezdésében foglaltaknak megfelelően jogosult alvállalkozót igénybe venni.

4.7. Amennyiben a Szerződés teljesítése során további szakemberek, alvállalkozó bevonása válik szükségessé, akkor ezen személy/alvállalkozó bevonására a Kbt. 138. § (2) és (3) bekezdéseiben foglaltak szerint kell eljárni, valamint a KM vonatkozó rendelkezéseit[[6]](#footnote-6) kell alkalmazni.

4.8. Szállító – amennyiben a Közbeszerzési eljárás során közös ajánlattevőnek minősült – a 424/2017. (XII. 19.) Korm. rendelet 8. § d) pontjában foglaltakkal összhangban az alábbiakban nyilatkozik az ellenszolgáltatásból a közös ajánlattevők részesedésének értékéről: […]

**5. Átadás-átvételre vonatkozó előírások:**

* Az átadás-átvételi eljárás időpontja, helye, menete:
* Az átadás-átvételi eljáráson résztvevő személyek neve, (a Felek képviselői), elérhetőségük:
* Szállítólevél minimális tartalma:
* Az átadás-átvételi dokumentum minimális tartalma:

*(pl. hely, idő, a jelenlévők, az átadás-átvétel jellege, mennyiségi, minőségi átvétel, az ellenőrzés módja, az átadott termékek azonosítását szolgáló adatok pl.: megnevezés, gyártási szám, típusszám, modellszám, az elvégzett szolgáltatások megnevezése, készrejelentés ideje, az elvégzett munka teszt-, vagy egyéb vizsgálati eredmény, minősége, minőségi kifogások, kijavításra/kicserésre nyitva álló határidő, termék rendeltetésszerű használatához szükséges dokumentumok átadása vagy azok elektronikus elérhetőségének közlése, az átvétel igazolásának a módja)*

* Az átvétel megtagadásának az esetei, dokumentálásának módja:

*(pl. jegyzőkönyv, annak minimális tartalma, ismételt átadás-átvételi eljárás részletei, a sikertelen átadás-átvétel (ismételt) lehetséges jogkövetkezményei, stb.)*

6**. Teljesítésigazolás, a jótállás kezdete**:

*(kiállításának feltételei, határideje, mintadokumentum, mint melléklet)*

6.1. A szerződés a Szállító részéről akkor minősül **teljesítettnek[[7]](#footnote-7)**, ha a terméket(et) és/vagy szolgáltatás(oka)t, valamint azok rendeltetésszerű használathoz szükséges – a jelen szerződés 2. számú mellékletben meghatározott - egyéb dokumentáció átadását Szállító a jelen szerződés 2-4. pontjában és a(z) 2. számú mellékletben rögzített részletes teljesítési feltételek szerint (határidőben, helyen és módon) teljesítette. A szerződésszerű teljesítést Megrendelő a(z) 14.2. pontban kijelölt képviselője útján köteles a(z) 5. pontban szabályozott átadás-átvételi eljárásrend szerint és határidőben Szállító részére írásban igazolni. A teljesítés elfogadása nem jelenti a Szállító szerződésszegése esetén a Megrendelőt megillető igényérvényesítés jogáról való lemondást.

**6.2. A jótállás/szavatosság kezdete:** a teljesítés Megrendelő általi elismerését (teljesítés igazolás) követő nap. A jótállás kezdő napját (pl.) az átadás-átvételi vagy a teljesítést igazoló dokumentumon külön fel kell tüntetni. A jótállásra egyébiránt a keretmegállapodás rendelkezései irányadók.

**7. A fizetendő ellenérték:**

A tárgyi megrendelésért fizetendő ellenérték \_\_\_\_\_,-Ft + ÁFA, azaz \_\_\_\_\_\_\_\_\_\_\_ forint + ÁFA.

A Szállító a jelen szerződés alapján szállítandó termékek, megrendelt szolgáltatások/teljesítését/szállítását a(z) \_\_. számú mellékletben részletezett szerződéses áron teljesíti. A szerződéses ár tartalmazza a megajánlott összefüggő valamennyi adót, illetéket, díjat és jogdíjat (*adott esetben* vámot, egyéb terhet, a csomagolást, a belföldi forgalomba hozatalhoz kapcsolódó szokásos szolgáltatások költségeit, valamint a magyar nyelvű leírás elkészítésével összefüggő költségeket), továbbá a jótállást, valamint valamennyi járulékos költséget, díjat *kivéve* az általános forgalmi adót és a beszerzési díjat.

Szállítót a Szerződésben rögzített ellenértéken túl, további díjazás, költségtérítés, vagy szolgáltatás a Szerződés teljesítéséért semmilyen jogcímen nem illeti meg. A Szerződésben meghatározott árak a szerződés időtartama alatt kötöttnek tekintendők, azok semmilyen jogcímen nem emelhetők.

**A beszerzési díj összege**:

A/ A*mennyiben a Beszerző a DKÜ rendelet 13. § (1) bekezdés b) pontja alapján a beszerzési igény kielégítésére szolgáló beszerzési* ***eljárást saját hatáskörben történő lefolytatásra a Megrendelőnek visszaadja*** *és Megrendelő jelen keretmegállapodás alapján folytatja le a beszerzési eljárást, a beszerzési díj* ***a létrejövő visszterhes szerződés ÁFA nélkül számított értékének 1,5 (egy egész öt tized) %[[8]](#footnote-8)-a. A beszerzési díj Beszerző részére történő megfizetésre ebben az esetben Szállítón keresztül történik.***

B/ Amennyiben a Beszerző DKÜ rendelet 13. § (1) bekezdés a) szerint a keretmegállapodás alapján ***az Érintett Szervezet javára eljárva maga folytatja le*** a beszerzési eljárást, a beszerzési díj az - közvetlen megrendelés vagy a verseny újranyitás eredményeként *létrejövő -,* ***visszterhes Egyedi Szerződés ÁFA nélkül számított értékének 2 (kettő) %-a****;* ***eredménytelen beszerzési eljárás esetén***a beszerzési eljárás ***Kbt. szerinti*** – Kbt. 19. § (3) bekezdésének alkalmazása nélküli – ***becsült értékének 1 (egy) %-a*.**

A ***beszerzési eljárás megindításának feltétele***, hogy az Érintett Szervezet a Beszerző részére a beszerzés Kbt. szerinti - egybeszámítás nélküli - ***becsült értékének 1 (egy) %-át előlegként megfizesse.***

Az Érintett Szervezet ***köteles a beszerzési díjfizetési kötelezettségének*** az Egyedi Szerződés megkötését követően a Beszerző fizetési felhívásától *számított****5 (öt) banki napon belül eleget tenni****.*

A beszerzési díj megfizetésére az Érintett Szervezet nem köteles, továbbá részére a már megfizetett előleg vagy beszerzési díj visszajár, ha a beszerzési eljárás olyan okból vált eredménytelenné, amelyért a Beszerző felelős.

**8. Az ellenérték megfizetésének módja, ütemezése:**

Felek rögzítik, hogy a beszerzés \_\_\_\_\_\_\_\_\_\_\_\_[[9]](#footnote-9) forrás felhasználásával valósul meg. Az európai uniós forrás felhasználására tekintettel a projekt azonosítója: \_\_\_\_\_\_\_\_\_\_\_\_\_\_[[10]](#footnote-10)

**9. Fizetési feltételek:**

9.1. A termékek/szolgáltatások ellenértékének Megrendelő által történő kiegyenlítése az igazolt teljesítést követően, a Kbt. 135. § (1), (4)[[11]](#footnote-11) és (5)[[12]](#footnote-12) bekezdés szerint, a számla igazolt kézhezvételétől számított 30 napon belül[[13]](#footnote-13) történik.

9.2. Megrendelő kiköti a Kbt. 136. § (1) bekezdés a)-b) pontjainak, valamint a Kbt. 143. § (3) bekezdésének alkalmazását, melynek alapján:

Szállító

a) nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek az Szállító adóköteles jövedelmének csökkentésére alkalmasak;

b) a szerződés teljesítésének teljes időtartama alatt tulajdonosi szerkezetét Megrendelő számára megismerhetővé teszi és a 143. § (3) bekezdése szerinti ügyletekről a Megrendelőt haladéktalanul értesíti.

9.3. Szállító köteles a számlát - az Egyedi Szerződésben foglaltak szerint, de legkésőbb - a teljesítéstől[[14]](#footnote-14) számított 8 napon belül kiállítani és a teljesítésigazolás birtokában a Megrendelő részére eljuttatni.

A számlán csak a keretmegállapodás hatálya alá tartozó termékek/szolgáltatások szerepelhetnek.

* + A Szállító a jelen Egyedi Szerződésből eredő követelését nem engedményezheti harmadik személyre.
  + Késedelmes fizetés esetén a Megrendelő a Ptk. 6:155. §-a szerint meghatározott mértékű késedelmi kamatot, valamint a behajtási költségátalányról szóló 2016. évi IX. törvény szerinti behajtási költségátalányt fizet a Szállítónak.[[15]](#footnote-15)
  + A Szállító az Egyedi Szerződés teljesítése során előleget nem kérhet, kivéve az Európai Uniós támogatásból megvalósuló beszerzéseket érintő Szállítói előlegfizetés esetét.

9.4. Szállító a számlát[[16]](#footnote-16) az alábbiak szerint köteles kiállítani:

1. a számla szabályszerű kiállítása után Szállító a számlát Megrendelő nevére, Megrendelő (postafiók) címére (cím \_\_\_\_\_\_\_\_\_\_\_\_\_\_\_, elektronikus számla esetén \_\_\_\_\_\_e-mail címre) küldi,
2. a számlán szerepeltetni szükséges az átadott termékek, teljesített szolgáltatások megnevezése mellett Megrendelő által megadott belső azonosításra szolgáló szerződés számot, valamint fizetési határidőt[[17]](#footnote-17),
3. a számlán fel kell tüntetni a bankszámlaszámot, a bank nevét, valamint az adószámot,
4. a számlán fel kell tüntetni a „számla” elnevezést,
5. a számlának meg kell felelnie az általános forgalmi adóról szóló 2007. évi CXXVII. törvény (ÁFA tv.) 169. § szerinti előírásoknak,
6. [[18]](#footnote-18) a számlán szerepeltetni szüksége a projekt megnevezését: „\_\_\_\_\_\_\_\_\_\_” és azonosító számát \_\_\_\_\_\_\_\_\_\_\_\_\_\_.

**10. Szerződésszegés, szerződést biztosító mellékkötelezettségek:[[19]](#footnote-19)**

*(késedelmi, meghiúsulási, adott esetben hibás teljesítési kötbér kikötése, kötött kötbérmaximumok, változtatható kötbérmérték és kötbéralap)*

**10. 1.Teljesítési biztosíték kikötése:[[20]](#footnote-20)**

A teljesítési biztosíték összege:

A teljesítési biztosíték rendelkezésre bocsátás feltétele:

**11. A szerződés teljesítését követő eljárás (DKR):**

11.1. Szállító a teljesítést követően 5 (öt) munkanapon belül köteles a DKR-ben kezdeményezni (rögzíteni) a teljesítési folyamatban bekövetkezett változást, amit Megrendelő a DKR-ben 5 (öt) munkanapon belül köteles visszaigazolni. A visszaigazolás lehet jóváhagyás, illetve visszaküldés (amennyiben a teljesítés nem felelt meg a szerződésben foglaltaknak). Amennyiben Megrendelő elmulasztja a visszaigazolást, akkor a DKR automatikusan „*teljesítve”* státuszba fogja állítani a folyamat státuszát.

11.2. Megrendelőnek – Szállító kezdeményezése előtt - lehetősége van a „*teljesítve”* státuszt rögzíteni a DKR-ben, amennyiben a teljesítést elfogadta.

**12. A szerződés módosítása, megszüntetése és megszűnése[[21]](#footnote-21)**

12.1 Felek a Szerződést kizárólag a Kbt. 141. §-ban foglaltak figyelembevételével és kizárólag írásban módosíthatják, figyelemmel a 301/2018. (XII. 27.) Korm. rendelet szerződés módosításra vonatkozó előírásaira is.

12.2. A Kbt. 143. § (2) bekezdésében foglaltak értelmében a Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon –, ha

a) Szállítóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;

b) a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

**13**. **EU Alapokból finanszírozott beszerzés esetén a projekt adatai**:

**14. A Felek közötti kapcsolattartás:**

14.1. A Szerződésben Felek szakmai kapcsolattartásra kijelölt képviselői:

|  |  |
| --- | --- |
| Megrendelő részéről kapcsolattartásra jogosult |  |
| Neve: |  |
| Beosztása: |  |
| Levelezési címe: |  |
| Telefonszáma: |  |
| Mobiltelefon száma: |  |
| e-mail címe: |  |

|  |  |
| --- | --- |
| Szállító részéről kapcsolattartásra jogosult |  |
| Neve: |  |
| Beosztása: |  |
| Levelezési címe: |  |
| Telefonszáma: |  |
| Mobiltelefon száma: |  |
| e-mail címe: |  |

14.2. A Szerződésben Megrendelő részéről **teljesítés igazolására (a teljesítés megtagadására)** jogosult személy:

|  |  |
| --- | --- |
| Megrendelő részéről teljesítés igazolására jogosult |  |
| Neve: |  |
| Beosztása: |  |
| Levelezési címe: |  |
| Telefonszáma: |  |
| Mobiltelefon száma: |  |
| e-mail címe: |  |

14.3. A kapcsolattartás módja, az értesítések/közlések hatályosulása:

**15. Egyéb rendelkezések:**

**15.1. Titoktartás:**

Szállító vállalja, hogy a közpénzek felhasználásának nyilvánosságáról szóló szabályozásnak megfelelően üzleti titok címen nem tagadja meg a tájékoztatást a Szerződés lényeges tartalmáról.

Felek kötelesek a Szerződés teljesítése során a másik Féllel kapcsolatban tudomásukra jutott információkat, adatokat, valamint tényeket bizalmasan kezelni, azokat nyilvánosságra nem hozhatják, illetéktelen harmadik személy részére hozzáférhetővé nem tehetik azzal, hogy egyik Fél sem akadályozhatja meg a másikat olyan információ kiadásában, amelyet valamely hatósági vagy bírósági eljárás vagy törvényi előírás tesz szükségessé.

**15.2. Adatkezelés:**

Felek rögzítik, hogy rendelkeznek az adatvédelmi jogszabályok által előírt felhatalmazással a Szerződésben és annak mellékleteiben rögzített kapcsolattartói személyes adatok kezelésére. Felek kijelentik, hogy a szükséges és előírt, előzetes tájékoztatást megadták a Szerződésben megnevezett munkavállalóiknak arról, hogy személyes adatukat (név, e-mail, adott esetben a hozzájuk köthető telefonos, faxos elérhetőség) a Szerződéssel összefüggésben, a Felek közötti kapcsolattartás érdekében, a Szerződés megszűnésének időpontjáig – amennyiben a Szerződés időtartama alatt a kapcsolattartó személye változik, úgy e változás hatályba lépéséig - az őket foglalkoztató Fél a fentebb írt körben és célból használhatja, és a másik Félnek ugyanezen célból és feltételekkel történő használat érdekében továbbíthatja. Felek kijelentik, hogy a munkavállalóik jelen pontban hivatkozott adatkezelésről szóló tájékoztatásában kitértek arra, hogy a Szerződésre vonatkozó kötelező iratmegőrzés időtartama alatt fenti személyes adataik a Felek dokumentumkezelő rendszerében eltárolásra, illetve jogszabály által szabályozott hatósági, bírósági eljárás során az eljáró szerv részére megküldésre kerülhetnek

Felek rögzítik, hogy a Szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.

**15.3. A szerződés tartalmának értelmezése:**

A jelen megrendelésben nem szabályozott kérdésekben, valamint bármely, a teljesítéssel kapcsolatos ellentmondás, értelmezési vita esetén a hivatkozott keretmegállapodás, illetve mellékletei vonatkozó rendelkezései, továbbá Magyarország mindenkor hatályos jogszabályai irányadók azzal, hogy a közbeszerzési tárgyú szabályok vonatkozásában a keretmegállapodás létrehozására irányuló eljárás ajánlati felhívása feladásának napján hatályos Kbt. rendelkezései és a kapcsolódó közbeszerzési jogszabályok rendelkezései (ide nem értve a visszaható hatályú rendelkezéseket), az egyéb alkalmazandó jogszabályok tekintetében a mindenkor hatályos jogszabályi rendelkezek irányadók (pl. ÁFA tv., számviteli törvény stb).

A Szerződés törzsszövegének és mellékleteinek ellentmondása esetén a szerződés törzsszövege irányadó.

Ha valamely kötelezően alkalmazandó jogszabály akként rendelkezik, hogy valamely kikötés, feltétel vagy más rendelkezés a Szerződés részét képezi és a Szerződés szövegszerűen a kötelező tartalmi elemeket nem tartalmazza, akkor az adott rendelkezés minden egyéb jogcselekmény (különösen szerződésmódosítás) nélkül a Szerződés részét képezi.

**16. A szerződés hatályba lépése**[[22]](#footnote-22).**:**

1. A jelen szerződés hatálybalépésének feltétele (Kbt. 135. § (12) bekezdés) a(z) “\_\_\_\_\_\_\_\_\_\_\_\_\_\_\_\_\_\_\_” tárgyú eljárás eredményeként megkötött szerződés hatályba lépése
2. Jelen szerződés a \_\_\_\_\_\_\_\_\_\_\_\_\_\_\_\_\_\_\_\_\_ szerinti \_\_\_\_\_\_ ellenőrzés hatálya alá tartozik. Jelen szerződés a fenti jogszabályban meghatározott támogató tartalmú tanúsítvány Megrendelő általi kézhezvételének napján lép hatályba.
3. Amennyiben a jelen szerződés aláírásának napján a 16. a) és b) pontban foglalt feltételek közül a legutolsó is teljesült, akkor a jelen szerződés az aláírásának napján lép hatályba azzal, ha a Felek a szerződést eltérő időben írják alá az utóbb aláíró fél aláírásának napja a hatályba lépés napja.
4. Amennyiben a 16. a) és b) pontban foglalt feltételek bármelyike a jelen szerződést később aláíró fél aláírásának napját követően teljesül, akkor a jelen szerződés hatálybalépésének napja a fenti feltételek közül a legutolsó teljesülésének napja, melyről a Megrendelő a Szállítót haladéktalanul írásban tájékoztatja.

*/vagy/*

1. **Nem feltételes közbeszerzés esetén:** Jelen Szerződés mindkét Fél általi aláírásának napján lép hatályba.
2. **Feltételes közbeszerzés:** Megrendelő a Kbt. 53. § (6) és a Kbt. 135. § (12) bekezdése alapján kiköti, hogy a Szerződés hatálybalépésének feltétele a szerződés mindkét Fél által történő aláírása és a fedezet rendelkezésre állását biztosító támogatói döntés kézhezvétele. Az utóbbi feltétel teljesüléséről a Megrendelő haladéktalanul értesíti a Vállalkozót. Amennyiben az értesítés a szerződés aláírását megelőzően történik, a szerződés a mindkét Fél által történő aláírást követően lép hatályba. Amennyiben az értesítés a szerződés aláírását követően történik, a szerződés a feltétel teljesüléséről szóló értesítés megküldését követő napon lép hatályba. Amennyiben a Megrendelő részére a támogatást nem vagy nem az általa igényelt mértékben biztosítják, a Megrendelő akkor is fenntartja magának a jogot, hogy a Szerződést – a Vállalkozóhoz intézett egyoldalú nyilatkozatával, a költségvetésében történő átcsoportosítás útján történő finanszírozással – hatályossá nyilvánítsa. Amennyiben a Megrendelő a szerződés Felek általi aláírását - eltérő időpontban történő aláírás esetén az utolsó aláírást - követő \_\_\_” naptári napon belül a feltétel teljesülése és a szerződés hatálybalépése vonatkozásában értesítést nem küld Szállító részére, a szerződés nem lép hatályba. A fenti időtartam lejártát követően a Felek minden további jogcselekmény nélkül szabadulnak a kötelemből azzal, hogy a szerződés aláírásától függetlenül Szállító véglegesen és visszavonhatatlanul lemond arról, hogy a szerződés hatálybalépésének elmaradásának okán bármilyen fizetési igényt érvényesítsen.

Jelen megrendelés elválaszthatatlan részét képezi a Beszerző és a Szállító között létrejött fent hivatkozott keretmegállapodás és az alábbi mellékletek:

* + - 1. **számú melléklet:** Megrendelt termék/szolgáltatás- és árlista
      2. **számú melléklet:** Műszaki leírás
      3. **számú melléklet:** Átláthatósági nyilatkozat
      4. **számú melléklet:** Átadás-átvétel dokumentumai (teljesítés igazolás minta, stb.)

A szerződést a felek áttanulmányozás és értelmezés után, mint szándékukkal és ügyleti akaratukkal mindenben megegyezőt \_\_\_ eredeti példányban */vagy*/ elektronikus úton jóváhagyólag írják alá.[[23]](#footnote-23)

Kelt, …………….. év …………. hó ……. napján

|  |  |
| --- | --- |
| **…** | **…** |
| Aláírás:  …………………………….  Képviseli: **…**  (titulus)  P.H. | Aláírás:  …………………………….  Képviseli: **…**  (titulus)  P.H. |
| *Megrendelő* | *Szállító* |

***2. számú melléklet***

**Alvállalkozók listája**

*(adott esetben)*

**Szállító:**

|  |  |  |  |  |  |  |
| --- | --- | --- | --- | --- | --- | --- |
| **Alvállalkozó neve** | **Alvállalkozó székhelye** | **Alvállalkozó adószáma** | **Alvállalkozó képviselőjének neve** | **Alvállalkozó elérhetősége** | **A Kbt. 66. § (6) bekezdésre a) pontja szerinti tevékenység** | **Az adott alvállalkozó részt vett az alkalmasság igazolásában**  **(IGEN/NEM)** |
|  |  |  |  |  |  |  |

1. *A beszerzés tárgya és a teljesítés feltételei szerint aktualizálandó, figyelemmel a keretmegállapodásban foglaltakra! A jelen szerződés minta a keretmegállapodás 1. számú. melléklete, elektronikus formában az EKR-ben feltöltve, a DKR-ben közzétéve.* [↑](#footnote-ref-1)
2. *A konkrét szerződési tartalom ismeretében a „Megrendelő” megnevezés módosítható, átvezetve a teljes szerződés szövegében.* [↑](#footnote-ref-2)
3. *A keretmegállapodás megkötésére irányuló eljárásban közös ajánlatot tevő ajánlattevők közösen kötelesek szerződést kötni. A szöveg a közös ajánlattevők száma szerint bővítendő.* *A konkrét szerződési tartalom ismeretében a „Szállító” megnevezés módosítható, átvezetve a teljes szerződés szövegében.* [↑](#footnote-ref-3)
4. *A keretmegállapodás IV. 7-10. pontjában foglaltak alapján a keretmegállapodás „szerződéskötési időszakában” (IV.9. pont) megkötött* ***egyedi szerződés teljesítésére nyitva álló időtartam*** *nem haladhatja meg a keretmegállapodás „teljesítési időszakának” (IV. 10. pont)* *időtartamát, figyelemmel a keretmegállapodás szerződéskötési időszakának 6 hónappal történő meghosszabbításának lehetőségére (IV. 14. pont).*  [↑](#footnote-ref-4)
5. *A jelen Egyedi Szerződés teljesítésével a kapcsolatos* ***részletes szerződési feltételeket*** *(pl. pontosan mi minősül teljesítésnek a Szállító részéről) az I. pontban hivatkozott jelen Egyedi Szerződés és annak mellékletei szerinti* *– a keretmegállapodás tartalmával nem ellentétes tartalmú -, dokumentumok tartalmazzák. A Keretmegállapodás Egyedi Szerződésben nem szabályozott kérdésekben joghatályosan hivatkozható mögöttes szerződéses tartalomnak minősül.*  [↑](#footnote-ref-5)
6. *Ld. a keretmegállapodás VIII. 1., 8. és 9. pontjában foglalt rendelkezéseket.*  [↑](#footnote-ref-6)
7. *A szerződés tárgya szerint részletes teljesítési feltételek körében egyértelműen szabályozni szükséges hogy a Szállító részéről pontosan mi, mely tény minősül teljesítésnek, figyelemmel az ÁFA tv. 58. § (1) bekezdésére, melyszerint a teljesítés az elszámolással vagy fizetéssel érintett időszak utolsó napja.* [↑](#footnote-ref-7)
8. *A beszerzési díj mértékét és megfizetésének módját a KM V. fejezete tartalmazza.* [↑](#footnote-ref-8)
9. *Saját forrásból vagy Európai Uniós forrás felhasználásával*  [↑](#footnote-ref-9)
10. *Adott esetben, ha a beszerzés európai uniós forrás felhasználásával valósul meg.* [↑](#footnote-ref-10)
11. *Kbt. 135. § (4) bekezdés:* ***Támogatásból megvalósuló közbeszerzés esetén*** *szállítói kifizetés során a kifizetésre köteles szervezet is az ajánlatkérőként szerződő félre irányadó - a Ptk. 6:130. § (1)-(3) bekezdésében, a (3) bekezdésben vagy e törvény felhatalmazása alapján kiadott kormányrendeletben meghatározott - szabályok szerint köteles az ellenszolgáltatást teljesíteni.* [↑](#footnote-ref-11)
12. *Kbt. 135. § (5) bekezdés: „A felek az* ***ellenszolgáltatás részletekben történő teljesítésében*** *is megállapodhatnak, feltéve, hogy a szerződés jellege miatt ez tényszerűen indokolt. Ebben az esetben minden részletre alkalmazni kell a törvényben vagy kormányrendeletben a kifizetésre előírt szabályokat.” (ld. KM V.2.11. pont)*  [↑](#footnote-ref-12)
13. *Egészségügyi szolgáltatók esetén 60 nap (ld. KM V:2.4. pont)* [↑](#footnote-ref-13)
14. *Az ÁFA tv. 58. § (1) bekezdése értelmében a teljesítés az elszámolással vagy fizetéssel érintett időszak utolsó napja. (Ld. még a 6.1. pontot.)* [↑](#footnote-ref-14)
15. *Ld. a keretmegállapodás V.2.5. pontját.* [↑](#footnote-ref-15)
16. *A Kbt. 27/A. §- a alapján Megrendelő köteles fogadni és feldolgozni az olyan elektronikus számlákat, amelyek megfelelnek az EN 16931-1:2017 számú európai szabványnak és az Európai Bizottság által e szabványhoz az Európai Unió Hivatalos Lapjában közzétett szintaxislistának. Elektronikus számla benyújtása esetén az* ***elektronikus számlának meg kell felelnie*** *a mindenkor hatályban lévő általános forgalmi adóról szóló 2007. évi CXXVII. törvényben (a továbbiakban: ÁFA törvény) meghatározott követelményeknek. Megrendelő előzetesen tájékoztatja Szállítót az Áfa tv. 175. §-a szerinti elektronikus számlázás bevezetéséről figyelemmel a Kbt. 27/A. §-ra.* Az *elektronikus számlázás bevezetése nem igényli a jelen szerződés módosítását.* [↑](#footnote-ref-16)
17. *Ld. a 9.1. pontot és a 29. sorszámú lábjegyzetet.* [↑](#footnote-ref-17)
18. *Adott esetben.*  [↑](#footnote-ref-18)
19. *Ld. a keretmegállapodás X. fejezetében foglaltakat.* [↑](#footnote-ref-19)
20. *Ld. a keretmegállapodás X. fejezetében foglal feltételek fennállása esetén*  [↑](#footnote-ref-20)
21. *Ld. a keretmegállapodás X. fejezetében foglaltakat* [↑](#footnote-ref-21)
22. *Adott esetben. Csak a releváns rész(ek) feltüntetése szükséges, a nem releváns rész(ek) törlendő(k).*  [↑](#footnote-ref-22)
23. *Az aláírás választott módja szerint aktualizálandó!*  [↑](#footnote-ref-23)